als_Latn dik_Latn ron_Latn
Ministri për Forcën e Sigurisë së Kosovës, Haki Demolli së bashku me komandantin e FSK-së gjenerallejtënant Kadri Kastrati dhe sekretarin e përgjithshëm Shkëlzen Sylaj, sot kanë raportuar para komisionit Parlamentar për Punë të Brendshme, Siguri dhe Mbikëqyrje të FSK-së, për punën dhe të arriturat e FSK-së, për vitin 2014.
Mbledhja është kryesuar nga kryetari i Komisionit Parlamentar, Daut Haradinaj e ku merrnin pjesë edhe deputet e tjerë të këtij komisioni, si: Rexhep Selimi, Anton Quni, Qerim Bajrami, Ganimete Musliu, Zafir Berisha dhe Nuredin Ibishi.
Ministri për FSK-në, Demolli raportoi për të arriturat e përgjithshme të FSK-së për vitin 2014, realizimin e objektivave të Ministrisë së FSK-së, si dhe procesin dhe përgatitjet procedurale dhe ligjore për transformimin e FSK-së, në Forcat e Armatosura të Kosovës (FAK).
Me këtë rast ai informoi të pranishmit se MFSK ka dërguar në Qeveri draft ligjin për transformimin e FSK-së në Forcat e Armatosura të Kosovës (FAK) duke ritheksuar se kalimi i këtij ligji paraprakisht kërkon edhe ndryshimet kushtetuese që lidhen me këtë çështje.
Pas raportimit të përmbledhur të ministrit Demolli, kryetari i Komisionit Parlamentar për Punë të Brendshme Siguri dhe Mbikëqyrje të FSK-së, Daut Haradinaj e hapi debatin, ku shumica e deputetëve, parashtruan shumë pyetje që kishin të bënin me transformimin e FSK-së, barazinë gjinore, pjesëmarrjen e komuniteteve, shkollimin, ngritjen profesionale, procedurat e gradimit dhe të regrutimit të pjesëtarëve të rinj.
Nga të gjithë deputetët është vlerësuar lartë bashkëpunimi i ngushtë në mes Komisionit Parlamentar për Siguri dhe Ministrisë për FSK-në dhe FSK-së.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn